A képen szöveg látható

Automatikusan generált leírás

Ikt.sz.: - Előterjesztés száma: **94/2021.**

**ELŐTERJESZTÉS**

a Képviselő-testület ***2021. szeptember 30-i*** rendes ülésére

|  |  |  |
| --- | --- | --- |
| **Előterjesztés tárgya:** | **Helyi rendeletekkel kapcsolatos jogharmonizációs feladatok** | |
| **Előterjesztő:** | Pintér Lajos polgármester |  |
| **Előkészítette:** | Dr. Finta Béla jegyző |  |
| **Szakmai szempontból ellenőrizte:** | Dr. Jenei László András törvényességi szakreferens |  |
| **Pénzügyi szempontból ellenőrizte:** |  |  |
| **Jogi, törvényességi szempontból ellenőrizte:** | Dr. Jenei László András törvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Ügyrendi Bizottság | |
| **Egyeztetve, tájékoztatva:** |  | |
| **Javasolt meghívott:** |  | |
| **Az elfogadásához szükséges szavazattöbbség:** | határozati javaslathoz *egyszerű,*  **rendelet-tervezetekhez** ***minősített*** szavazattöbbség | |
| **Az előterjesztés zárt kezelését kérjük** | igen  nem | |

**VEZETŐI ÖSSZEFOGLALÓ**

**I. Előzmények:**

A Szada Nagyközség Önkormányzat Képviselő-testületének szervezeti és működési szabályzatáról szóló 11/2020. (VII.10.) önkormányzati rendelet (a továbbiakban: SZMSZ.) 46. § (7) bekezdése szerint: „*A hatályos rendeleteket önkormányzati ciklusonként legalább egyszer felül kell vizsgálni.”*

A korábbi önkormányzati ciklusok évtizedeiben szembe ötlően elhanyagolt jogharmonizációs teendők, múltbéli szakmai mulasztások miatt a jelen ciklusban történő felülvizsgálat az átlagosnál lényegesen nagyobb feladatmennyiséget jelent, amelynek több lépcsőben igyekszünk eleget tenni:

* a 78/2021. sz., június 11-re készített előterjesztés alapján megalkotott, *Egyes önkormányzati rendeletek hatályon kívül helyezéséről* szóló 17/2021.(VI.14.) rendelet „alapból” 96 db korábbi, avult, jogszabálysértő helyi rendeletet helyezett már hatályon kívül,
* a hatályban maradt rendeleteket ezt követően a Hivatal témában illetékes szakemberei (az 1/2021.(V.31.) sz. Jegyzői Utasításban megjelölt, ún. Témafelelősök) - a vonatkozó jogszabályok alkalmazásáról szóló írásos módszertani útmutató és személyes szakmai támogatás mellett – részleteiben is megvizsgálták, és annak alapján írásos javaslatokat tettek néhány további rendelet hatályon kívül helyezésére, más rendeletek azonnali módosítására, valamint további (jövőbeni) jogalkotási feladatokra is.
* A Témafelelősök jelentéseinek tömörített megállapításait a jelen előterjesztés Függeléke szerinti táblázat mutatja be.

**II. A döntéshez szükséges információk, tájékoztatások:**

A Függelék második oszlopában jelzett „RENDBEN”-minősítés jelentése:

* az adott rendelet *megfelel a* 61/209.(XII.14.) IRM hatályos rendelkezései szerinti *formai előírásoknak,*
* a tartalmi felülvizsgálat során a Témafelelős megállapította, hogy a rendelethez kapcsolódó ágazati jogszabályok nem változtak, és *módosításra okot adó egyéb indok sem merült fel,*
* a rendelet alkalmazásának gyakorlati tapasztalatai alapján az adott rendelet módosítása jelenleg nem indokolt.

Ahol a Függelék második oszlopa az adott helyi rendelet hatályon kívül helyezésének, avagy módosításának szükségességét jelzi, arra két megoldási lehetőség kínálkozik:

* a deregulációra és az egyszerűbb módosítások végrehajtására már mostanra elkészülhettek a rendelet-tervezetek– így jelen előterjesztés keretei között összesen **6 db** rendelet-tervezet elfogadását kezdeményezzük.(További 3 db ÚJ rendelet-alkotási javaslatot - a Közösségellenes magatartások tárgyában, valamint azzal összefüggésben a településnév használata és a jelképek használata tárgyaiban - lsd. külön: ***96/2021. sz. és 101/2021. sz.*** önálló előterjesztésekként!)
* Azon helyi rendeletek esetében pedig, amelyek megújítása, újra-alkotása bővebb időigényű, további szakmai döntés-előkészítő munkát igényel, ezúttal jogalkotási ütemterv elfogadását kezdeményezzük az alábbiakban olvasható határozati javaslat szerint.

A mellékelt rendelet-tervezetek *indoklásaiban* részletezett felülvizsgálati megállapításokra figyelemmel ***előbb az előterjesztéshez mellékletekként csatolt 6 db rendelet-tervezet*, majd *azt követően* az alábbi határozati javaslat elfogadását indítványozzuk:**

**III. Határozati javaslat:**

**…2021.(IX.30.) KT-határozat**

1./ Szada Nagyközség Önkormányzat Képviselő-testülete a helyi rendeletek jogharmonizációs célú felülvizsgálatáról szóló jegyzői tájékoztatást a 94/2021. sz. előterjesztésben részletezettek szerint tudomásul veszi.

**Felelős:** jegyző

**Határidő:** azonnal

2./ A Képviselő-testület egyes helyi rendeleteinek jogharmonizációs célú *további* felülvizsgálatára az alábbi jogalkotási programot határozza meg:

2.1. A Képviselő-testület ***2021. november 25-i*** ülésére készüljön előterjesztés.

* Az Önkormányzat vagyonáról és a vagyongazdálkodás szabályairól szóló 4/2012.(03.01.) ör. felülvizsgálatáról,
* továbbá rendelet-tervezet a Szadai Polgármesteri Hivatal 2022. évi igazgatási szünete rendjéről, és külön:
* a közszolgálati tisztviselői helyi illetményalapjáról, illetménykiegészítéséről, valamint a bankszámla-hozzájárulás mértékéről és a Köztisztviselők Napjáról.

**Határidő:** 2021. október 25.

**Felelős:** jegyző

2.2. A Képviselő-testület ***2021. december 9-i*** ülésére készüljön előterjesztés az alábbi helyi rendeletek felülvizsgálatáról:

* 7/2004.(04.05.) ör. - Építészeti és természeti értékek helyi védelmének általános szabályairól
* 3/2010.(03.16.) ör. - Szada község közigazgatási területén megvalósított közművek létesítéséhez való közműfejlesztési hozzájárulás megfizetésének rendjéről,
* 4/2018.(II.16.) A települési szilárd hulladékkal kapcsolatos helyi közszolgáltatásról,
* 11/2020.(VII.10.) ör. - Szada Nagyközség Önkormányzat Képviselő-testületének Szervezeti és Működési Szabályzatáról

**Határidő:** 2021. november 8.

**Felelős:** jegyző

2.3. A Képviselő-testület ***2022. januári*** ülésére készüljön előterjesztés az alábbi helyi rendelet felülvizsgálatáról:

* 10/2011.(09.02.) A „Takaros porta” és „Legszebb utca” cím alapításáról

**Határidő:** 2022. január 3.

**Felelős:** jegyző

***Jogszabályi hivatkozások***:

* *A jogalkotásról* szóló 2010. évi CXXX. törvény (Jat.) 21-22. § (2) bekezdés *–* amelyek értelmében a Jegyző gondoskodik („szükség szerint”) az önkormányzati rendeletek utólagos hatásvizsgálatáról és tartalmi felülvizsgálatáról
* *Szada Nagyközség Önkormányzat Képviselő-testületének szervezeti és működési szabályzatáról* szóló 11/2020. (VII.10.) önkormányzati rendelet 47.§ (2) bekezdés e), f), g) alpontjai – egyes rendelet-tervezetek társadalmi vitára bocsátásának szükségtelenségéről

***Az előterjesztés tartozékai:***

**FÜGGELÉK:**hatályos helyi rendeletek jegyzéke

**MELLÉKLETEK:**

1. sz.: rendelet-tervezet egyes önkormányzati rendeletek hatályon kívül helyezéséről

2-A. sz.: rendelet-tervezet *A temetőkről és a temetkezésről* szóló 2/2016.(I.29.) ör. módosítására\*

2-B. sz.: a 2/2016.(I.29.) ör., a *javasolt* módosításokkal egységes szerkezetben

3-A. sz.: rendelet-tervezet *A kiadások készpénzben történő kifizetésének eseteiről* szóló 7/2017.(V.23.) ör. módosítására *(az SZMSZ 47.§ (2) bekezdés* ***e)*** *pontja szerint nem szükséges társadalmi vitára bocsátása)*

3-B. sz.: a 7/2017.(V.23.) ör., a *javasolt* módosításokkal egységes szerkezetben

4-A. sz.: rendelet-tervezet *Az egészségügyi alapellátási körzetek kialakításáról* szóló 8/2018.(XI.30.) ör. módosítására *(az SZMSZ 47.§ (2) bekezdés* ***f)*** *pontja szerint nem szükséges társadalmi vitára bocsátása)*

4-B. sz.: a 8/2018.(XI.30.) ör., a *javasolt* módosításokkal egységes szerkezetben

5-A. sz.: rendelet-tervezet *A pénzbeli és természetbeni támogatások rendszeréről, valamint a személyes gondoskodást nyújtó szociális ellátásokról* szóló 2/2020.(III.1.) ör. módosítására\*

5-B. sz.: a 2/2020.(III.31.) ör., a *javasolt* módosításokkal egységes szerkezetben

6-A. sz.: rendelet-tervezet *Az étkezési térítési díjak megállapításáról és beszedéséről* szóló 24/2020.(X.30.) ör. módosítására *(az SZMSZ 47.§ (2) bekezdés* ***g)*** *pontja szerint nem szükséges társadalmi vitára bocsátása)*

6-B. sz.: a 24/2020.(X.30.) ör., a *javasolt* módosításokkal egységes szerkezetben

***\*= A jelölt KÉT rendelet-tervezet előzetes társadalmi egyeztetéséről (VIII.26-IX.2. között) az illetékes Témafelelős gondoskodott – lakossági észrevétel e rendelet-tervezetekre nem érkezett.***

Szada, 2021. szeptember 2.